Il-Ministru għas-Saħħa Taljan, Roberto Speranza, ħabbar li mill-1 ta' Frar, l-Italja se tnaqqas ir-restrizzjonijiet tagħha tal-COVID-19 għall-vjaġġaturi kollha mill-pajjiżi tal-Unjoni Ewropea. Il-viżitaturi kollha mill-UE se jitħallew jidħlu fil-pajjiż billi jippreżentaw il-"green pass". Il-"Green Pass" huwa dokument li juri jekk persuna ġietx imlaqqma, irkuprata mill-Covid-19, jew ittestjata negattiva riċentement. Il-"green pass" hu ċertifikat li kull impjegat irid ikollu fl-Italja, kemm fis-settur privat u anke min jaħdem fis-settur pubbliku. Dan daħal fis-seħħ mill-15 ta' Ottubru. Bħalissa, l-awtoritajiet Taljani jridu li ċ-ċittadini kollha tal-UE jippreżentaw test negattiv mad-dħul tagħhom, irrispettivament mit-tilqima u l-pajjiż minn fejn huma ġejjin. Dan kien sar minħanbba l-varjant tal-omicron. Fil-25 ta' Jannar il-Ministri tas-Saħħa tal-Unjoni Ewropea qablu f'laqgħa tal-Kunsill. Turisti b'ċertifikat tal-Covid-19 validu mhumiex se jittestjaw jew jagħmlu kwarantina. L-UE jaqblu fuq tnaqqis fir-regoli tal-ivvjaġġar għal dawk imlaqqma